लोकसभा

लोकसभा हे भारतीय संसदेचे कनिष्ठ सभागृह आहे.भारतीय राज्यघटनेच्या कलम  ८१ अनुसार लोकसभेची तरतूद केली आहे. तसेच धनविषयक प्रस्ताव हा लोकसभेतच मांडला जातो. संसदेचे सभागृह ह्या नात्याने लोकसभेतील सदस्यांचे प्रमुख कार्य, भारतीय राज्यघटनेच्या चौकटीशी सुसंगत असे कायदे बहुमताने बनवणे हे असते, अर्थात हे सदस्य राज्यकारभाराच्या विधिमंडळ शाखेचे सदस्य आहेत.

लोकसभा हा शब्द संसदेच्या कनिष्ठ सभागृहाच्या दोन पाठोपाठ निवडणुकांमधील कालावधीसही वापरतात. २००८ पर्यंत भारतामध्ये १४ लोकसभा-कालावधी झाले आहेत. लोकसभेचे सदस्य हे जनतेने थेट निवडून दिलेले प्रतिनिधी असतात, अर्थात त्यांची भारताच्या पात्र प्रौढ नागरिकांचा समावेश असलेल्या मतदारसंघांतून थेट निवडणूक केली जाते. भारताच्या राज्यघटनेप्रमाणे लोकसभेचे सध्या ५५२ सदस्य आहेत. यामधील ५३० सदस्य भारताच्या राज्यांचे प्रतिनिधी आहेत, २० पर्यंत सदस्य केंद्रशासित प्रदेशांचे प्रतिनिधी आहेत, तर २ सदस्य अँग्लो-इंडियन समाजाचे प्रतिनिधी असतात (जे की राष्ट्रपतीकडुन  नामनिर्देषित केले जातात), पण १०४व्या घटनादुरुस्तीनंतर ही २ पदे देखील रद्द होणार आहेत.

प्रत्येक लोकसभेचा कालावधी जास्तीत जास्त ५ वर्षे असतो, त्यानंतर लोकसभेचे आपणहून विसर्जन होते व नव्या लोकसभेसाठी निवडणुका होतात. ह्याला आणीबाणीची परिस्थिती हा एक अपवाद आहे. आणीबाणीची परिस्थिती जाहीर केल्यास लोकसभेचा कालावधी एक वर्षाच्या टप्प्यामध्ये ५ वर्षाहून अधिक काळही वाढवता येतो. लोकसभेस प्रथम सभागृह असेही म्हणतात.

 राज्यागणिक मतदारसंघ 
घटक राज्य प्रकारमतदारसंघ अरुणाचल प्रदेशराज्य२आंध्र प्रदेशराज्य२५आसामराज्य१४उत्तर प्रदेशराज्य८०उत्तराखंडराज्य५ओडिशाराज्य२१कर्नाटकराज्य२८केरळराज्य२०गुजरातराज्य२६गोवाराज्य२छत्तीसगढराज्य११झारखंडराज्य१४तमिळनाडूराज्य३९तेलंगणाराज्य१७त्रिपुराराज्य२नागालँडराज्य१पंजाबराज्य१३पश्चिम बंगालराज्य४२बिहारराज्य४०मणिपूरराज्य२मध्य प्रदेशराज्य२९महाराष्ट्रराज्य४८मिझोरमराज्य१मेघालयराज्य२राजस्थानराज्य२५सिक्कीमराज्य१हरियाणाराज्य१०हिमाचल प्रदेशराज्य४जम्मू आणि काश्मीरकेंद्रशासित प्रदेश५अंदमान आणि निकोबारकेंद्रशासित प्रदेश१चंदीगढकेंद्रशासित प्रदेश१दादरा व नगर हवेली आणि दमण व दीवकेंद्रशासित प्रदेश२लडाखकेंद्रशासित प्रदेश१दिल्लीकेंद्रशासित प्रदेश७पुदुच्चेरीकेंद्रशासित प्रदेश१लक्षद्वीपकेंद्रशासित प्रदेश१

 हे सुद्धा पहा 
 भारतीय लोकसभा मतदारसंघ सूची
 २००९ लोकसभा निवडणुका, महाराष्ट्रातील उमेदवार

 बाह्य दुवे 



वर्ग:भारतातील राजकारण